Asralainen
Joka päivä käyskenteli
 Kauniin kaunis sultaanitar
 Illoin suihkulähtehellä
 Valko-vetten loiskuessa.

 Orjanuorukainen seisoi
 Joka päivä lähtehellä
 Valko-vetten loiskuessa
 Joka päivä kuihtuin yhä.

 Erään’ iltan’ orjan luokse
 Ruhtinatar astui lausuin:
 «Nimesi ma tahdon tietää,
 Kotimaas ja heimokuntas!»

 Orja vastas: «Nimeni on
 Mohamed ja maani Yemen,
 Heimost’ olen noiden Asrain,
 Joista ken jos lempii, kuolee.»

Heinrich Heine

bs:Azra (H. Heine)
de:Der Asra
ru:Невольник (Гейне/Майков)
ru:Асра (Гейне/Михайлов)